Għażiż Dr. Mercieca Ippermettili li nieħu ftit mill-ispazju tas-site tiegħek. Jien Laburist imma ħadt pjaċir li ppubblikajt l-istorja dwar l-inkwiet intern li hemm fil-partit tiegħi minħabba l-għażla ta' George Hyzler biex ikun imur il-Court of Auditors. Verament il-politika Maltija ma faddalhiex etika. Mela kif għidt inti, kemm Chris Fearne u l-Prim Ministru jistgħu jkunu potenzjalment investigati mill-Tzar tal-Etika Parlamentari. X'għamlu dawn? Ftehmu biex jibgħatuh Brussel. Dan x'ifisser? Ifisser li meta ser jispiċċa George Hyzler ser jieħu dik li konna ngħidulha l-penzjoni tas-servizz, jiġifieri somma ta' flus li ser tinħadem fuq is-snin u l-jiem li għamel f'din il-kariġa li ser tkun multiplikata bis-salarju li kellu. Dan sejjer Brussel b'salarju ikbar u wara li jispiċċa jieħu penzjoni tajba ukoll. Naħseb li din hija penzjoni oħra ma dik li ser ikun qed jieħu, minħabba li kien Segretarju Parlamentari u nfakkar li din hija tliet kwarti tal-pagna ta Segretarji Parlamentari. U mbagħad hemm ħaddiema mal-Gvern u jien wieħed minnhom li naħdmu bil-prekarjat. Is-salarju tiegħi hu ta' 900 euro fix-xahar. Imbagħad is-Shift News ħarġet l-istorja li l-ħabiba tal-Ministru Clayton Bartolo ingħatat kuntratt mill-Ministru Clint Camilleri. X'ma jappoġġjawx din il-kariġa ta' George Hyzler! Verament, Rosianne Cutajar u Justyne Caruana vittmi f'din is-sistema. Mhux ser ngħid li Justyne Caruana għamlet sew imma jidher ċar li ħdejn dak li qiegħed jieħu ħaddieħor, din ma ħadet xejn. Fuq kollox, il-kuntratt tal-ħabib ta' Justyne Caruana kien ġie approvat finalment mill-OPM. Ara fuq dan ħadd ma jgħid xejn.